User:Chandrakumar5467/sandbox



పెద్ద కడుమూరు శాసనంలో ఏముంది?

కాలగర్భంలోకి విలువైన చారిత్రక సంపద

పాలమూరు జిల్లాలోని పెద్ద కడుమూరు శాసనంపై పరిశోధనాత్మక కథనం గుముడాల చక్రవర్తి గౌడు

ఉమ్మడి మహబూబ్ నగర్ జిల్లాలోని నర్వ మండలంలోని పెద్దకడ్మూరు గ్రామంలోని బ్రహ్మేశ్వరాలయం ముందున్న నల్లరాతిపై స్థంభంపై నాలుగు వైపుల 153 పంక్తులలో లిఖించబడిన శాసనమిది. కందూరి గోకర్ణ దేవచోడమహారాజు బొల్లయనాయకుడు శ్రీ మల్లికార్జున కేశవ  నృసింహ దేవరలకు చేసిన దానముల వివరాలు తెలుపుతు వేసిన శాసనమిది. నల్లరాతి శాసనశిల మొదటిప్రక్క 40 రెండవ ప్రక్క 39 మూడవ ప్రక్క 39 నాల్గవ ప్రక్క 35 పంక్తులు లిఖించబడినవి. శాసనము చాళుక్య విక్రమ శకము 40 కీలక సంవత్సర శ్రావణ బహుళ అమవాస్య బుధవారం సూర్యగ్రహణ కాలమున వేయించినట్లు శాసన పరిశోధకులు పేర్కొన్నారు. శాసన కాలము క్రీ॥శ॥ 1116 గా పేర్కొనబడింది. శాసనారంభమున చాళుక్య వంశకుల దైవ ప్రశంస దేవతాస్తుతి విష్ణుమూర్తి దశావతార స్తోత్రములు దానమిచ్చిన సవధర బొల్లయ నాయకుని ప్రశంస గోకర్ణచొడ దేవుని ప్రశస్తితో పాటు శాసన రచయిత వివరాతో కూడిన సంస్కృతంలో లిఖించ బడ్డాయి. మల్లికార్జున దేవర నైవేద్యములకు కేశవ దేవర దూపదీప నైవేద్యములకు మామిళ్ళపల్లినృసింహదేవరలకు భూములను దానమిచ్చిన అంశాలను ఈ శాసనంలో పొందుపర్చారు. శాసనం నాల్గవ ప్రక్క 21 పంక్తి నుండి వ్యాసగీతా శ్లోకవములు లిఖించబడ్డాయి. శాసన చివరన దానమును చెరిచిన కలుగు పాపఫలము తెలుప బడినది. కొంత భాగము సంస్కృతంలోనూ మరికొంత భాగం కన్నడ భాషలో శాసనాన్ని లిఖించారని సంస్కృత భాషాపండితులు పేర్కొంటున్నారు